Piatkový večer v znamení Crème de la Crème domácej elektronickej hudby.
The best thing you can do on Friday 12th.
Pulzujúci, podmanivý a oslobodzujúci, taký bude večer venovaný dvom výnimočným slovenským hudobným producentom.
Zažiť oboch v jeden večer je veľmi ojedinelé, tak si to príďte s nami užiť.
Bulp je alter ego producenta elektronickej hudby Sama Štefanca. Predstaví energický DJ set, ktorý je živelnou kombináciou zvukov break beatu, leftfield techna a UK bass, s prepojením na najrôznejšie kultúrne vplyvy. Bulp sa predstavil vo viacerých európskych krajinách, mimo iného na festivaloch Eurosonic (NL), Pohoda festival, Colours of Ostrava (CZ), alebo Tallinn (EE) Liverpool Sound City (UK) a mnohé ďalšie. Predskakoval top tier umelcom ako Jungle, Kiasmos, či HVOB.
Je držiteľom ocenenia Objav roka na Radio_Head Awards 2015 a Album roka – Elektronická hudba na Radio_Head Awards 2017.
Isama Zing je producent pendlujúci medzi Bratislavou a Prahou, DJ, člen kolektívu Mäss a platformy SHAPE. V pätnástich rokoch ho uchvátila kombinácia violončela, spevu a elektroniky. Neskôr ho nadchlo experimentovanie inšpirované zvukom labelu Warp a producentskou scénou devädesiatych rokov, aby napokon na svojej umeleckej ceste dorazil na križovatku medzi dekonštruovanou klubovou hudbou a experimentálnou popovou produkciou. Pod nickom Isama Zing sa skrýva Jonatán Pastirčák, známy aj ako spolupracovník Katarzie,
štúdiový producent a skladateľ filmovej hudby (V síti, Čiary, Špina atď.) a zároveň víťaz Českého leva 2023.
Ako Isama Zing vydal v roku 2017 debutové eponymné EP, debutový album Blurry AF vyšiel 22. novembra 2021.
Dom kultúry Zrkadlový háj
12.04.2024 | 20:00 - 23:59
HUDBA
8 € / 10 € na mieste
24.04.2024 | 09:00
Zdravotné cvičenie pre ženy v seniorskom veku.
24.04.2024 | 10:00
Zdravotné cvičenie pre ženy v seniorskom veku.
24.04.2024 | 15:00
Tanečný workshop v spoločenskom tanci pre seniorov.